
Parlamentul  României

Camera  Deputaţilor
Comisia pentru Sănătate şi Familie
                       Nr. 28/297/ 4 aprilie 2002 

A V I Z 

asupra proiectului de Lege privind aprobarea

Ordonanţei de urgenţă a Guvernului nr. 30/2002

pentru modificarea unor anexe la Legea bugetului de stat

pe anul 2002, nr.743/2001, precum şi a unor alte acte normative


Cu adresa nr.149 din 25 martie 2002, în conformitate cu prevederile art.9 din Regulamentul şedinţelor comune ale Camerei Deputaţilor şi Senatului, Comisia pentru sănătate şi familie a fost sesizată pentru dezbaterea şi avizarea proiectului de Lege privind aprobarea Ordonanţei de urgenţă a Guvernului nr. 30/2002 pentru modificarea unor anexe la Legea bugetului de stat pe anul 2002, nr.743/2001, precum şi a unor alte acte normative.


Comisia pentru sănătate şi familie a Camerei Deputaţilor şi Comisia pentru sănătate, ecologie, tineret şi sport a Senatului au hotărât, de comun acord, ca avizarea să se facă de către fiecare comisie în parte.


În urma dezbaterilor care au avut loc în şedinţa din 3 aprilie 2002, Comisia pentru sănătate şi familie a hotărât, în unanimitate,  avizarea favorabilă a proiectului de lege  în forma înaintată de către Guvern .

